อำเภอบางเลน

บางเลน เป็นอำเภอที่มีขนาดพื้นที่มากที่สุดในจังหวัดนครปฐม

ที่ตั้งและอาณาเขต 
อำเภอบางเลนมีอาณาเขตติดต่อกับเขตการปกครองข้างเคียง ดังนี้
 ทิศเหนือ ติดต่อกับอำเภอสองพี่น้อง (จังหวัดสุพรรณบุรี) และอำเภอลาดบัวหลวง (จังหวัดพระนครศรีอยุธยา)
 ทิศตะวันออก ติดต่อกับอำเภอลาดบัวหลวง (จังหวัดพระนครศรีอยุธยา) และอำเภอไทรน้อย (จังหวัดนนทบุรี)
 ทิศใต้ ติดต่อกับอำเภอพุทธมณฑลและอำเภอนครชัยศรี 
 ทิศตะวันตก ติดต่อกับอำเภอดอนตูมและอำเภอกำแพงแสน

ประวัติ 
อำเภอบางเลนตั้งขึ้นเป็นอำเภอเมื่อ พ.ศ. 2439 แต่ดั้งเดิมนั้นไม่ได้ตั้งอยู่บริเวณที่ว่าการอำเภอปัจจุบัน ที่ว่าการอำเภอเดิมตั้งอยู่ที่บ้านบางไผ่นารถ ใกล้บริเวณวัดบางไผ่นารถ ตำบลบางไทรป่า ริมฝั่งตะวันออกของแม่น้ำท่าจีน ใช้ชื่อว่า อำเภอบางไผ่นาท ต่อมาได้ย้ายที่ว่าการอำเภอไปตั้งอยู่ในเขตตำบลบางปลา ริมฝั่งตะวันตกของแม่น้ำท่าจีน ใช้ชื่อว่า อำเภอบางปลา ภายหลังอำเภอบางปลาแบ่งการปกครองเป็น 2 ตำบล คือ ตำบลบางปลาและตำบลบางเลน 

ในปี พ.ศ. 2479 ได้ย้ายที่ตั้งอำเภอมาที่ตำบลบางเลน (อยู่บริเวณตลาดเก่าในปัจจุบัน) ปี พ.ศ. 2482 จึงเปลี่ยนชื่ออำเภอบางปลาเป็น อำเภอบางเลน  ครั้นถึง พ.ศ. 2521 หลวงพ่อกิติวุฒโทแห่งจิตตภาวันวิทยาลัยซื่งเป็นชาวบางเลน ได้มอบที่ดินมรดกของท่านไห้ทางราชการและได้บริจาคเงินก่อสร้างที่ว่าการอำเภอ จึงได้ย้ายที่ว่าการอำเภอจากริมฝั่งตะวันตกของแม่น้ำท่าจีน มาตั้งอยู่ริมถนนพลดำริห์ ในท้องที่หมู่ที่ 8 ตำบลบางเลน จนกระทั่งปัจจุบัน
 วันที่ 11 ตุลาคม 2446 เปลี่ยนแปลงชื่ออำเภอบางไผ่นาท จังหวัดนครปฐม เป็น อำเภอบางปลา
 วันที่ 17 เมษายน 2482 เปลี่ยนแปลงชื่อตำบลบางนุง อำเภอบางปลา เป็น ตำบลบางเลน และเปลี่ยนแปลงชื่ออำเภอบางปลา จังหวัดนครปฐม เป็น อำเภอบางเลน
 วันที่ 10 มิถุนายน 2490 ตั้งตำบลขุนศรี แยกออกจากตำบลบางภาษี และตำบลลำพญา ตั้งตำบลดอนตูม แยกออกจากตำบลบางเลน และตำบลบางปลา ตั้งตำบลหินมูล แยกออกจากตำบลบางไทรป่า ตำบลดอนข่อย ตำบลบางเลน และตำบลบางหลวง ตั้งตำบลนราภิรมย์ แยกออกจากตำบลลำพญา และตำบลบางระกำ
วันที่ 3 สิงหาคม 2499 จัดตั้งสุขาภิบาลบางหลวง ในท้องที่บางส่วนของตำบลบางหลวงและตำบลหินมูล
 วันที่ 7 เมษายน 2502 จัดตั้งสุขาภิบาลบางเลน ในท้องที่บางส่วนของตำบลบางเลนและตำบลบางไทรป่า
 วันที่ 1 พฤษภาคม 2502 เปลี่ยนแปลงเขตจังหวัดนครปฐมกับจังหวัดนนทบุรี โดยโอนพื้นที่ตำบลขุนศรี อำเภอบางเลน จังหวัดนครปฐม ไปขึ้นกับอำเภอไทรน้อย จังหวัดนนทบุรี
 วันที่ 9 กันยายน 2502 โอนพื้นที่ตำบลสระสี่มุม ตำบลกระตีบ และพื้นที่หมู่ 1-4, 6-10 (ในขณะนั้น) ของตำบลดอนข่อย อำเภอบางเลน ไปขึ้นกับอำเภอกำแพงแสน
 วันที่ 29 ธันวาคม 2502 โอนพื้นที่หมู่ 5 (ในขณะนั้น) ของตำบลดอนข่อย อำเภอกำแพงแสน มาตั้งเป็นหมู่ 15 ของตำบลหินมูล อำเภอบางเลน
 วันที่ 31 กรกฎาคม 2505 จัดตั้งสุขาภิบาลรางกระทุ่ม ในท้องที่บางส่วนของตำบลบางภาษี และจัดตั้งสุขาภิบาลลำพญา ในท้องที่บางส่วนของตำบลลำพญา
 วันที่ 23 มกราคม 2506 ตั้งตำบลไทรงาม แยกออกจากตำบลบางไทรป่า
 วันที่ 8 ธันวาคม 2507 ตั้งตำบลนิลเพชร แยกออกจากตำบลบัวปากท่า และตั้งตำบลคลองนกกระทุง แยกออกจากตำบลบางภาษี
 วันที่ 17 สิงหาคม 2520 ตั้งตำบลไผ่หูช้าง แยกออกจากตำบลหินมูล
 วันที่ 7 มิถุนายน 2526 เปลี่ยนแปลงเขตสุขาภิบาลบางเลน เพื่อความเหมาะสมในการบริหารกิจการและการทะนุบำรุงท้องถิ่น
 วันที่ 25 พฤษภาคม 2542  ยกฐานะจากสุขาภิบาลบางหลวง สุขาภิบาลบางเลน สุขาภิบาลรางกระทุ่ม และสุขาภิบาลลำพญา เป็น เทศบาลตำบลบางหลวง เทศบาลตำบลบางเลน เทศบาลตำบลรางกระทุ่ม และเทศบาลตำบลลำพญา ตามลำดับ ด้วยผลของกฎหมาย
 วันที่ 10 พฤศจิกายน 2554 ได้แยกพื้นที่บางส่วนของหมู่ที่ 4, 5, 12 ตำบลบางภาษี ขององค์การบริหารส่วนตำบลบางภาษี ไปรวมกับท้องที่เทศบาลตำบลรางกระทุ่ม และพื้นที่บางส่วนของหมู่ที่ 6, 12 ตำบลบางภาษี ในเขตเทศบาลตำบลรางกระทุ่ม ไปรวมกับท้องที่องค์การบริหารส่วนตำบลบางภาษี และเปลี่ยนแปลงเขตเทศบาลตำบลรางกระทุ่ม

การแบ่งเขตการปกครอง

การปกครองส่วนภูมิภาค 
อำเภอบางเลนแบ่งเขตการปกครองออกเป็น 15 ตำบล 180 หมู่บ้าน ได้แก่

การปกครองส่วนท้องถิ่น 
ท้องที่อำเภอบางเลนประกอบด้วยองค์กรปกครองส่วนท้องถิ่น 19 แห่ง ได้แก่
 เทศบาลตำบลบางหลวง ครอบคลุมพื้นที่หมู่ที่ 1–3 และบางส่วนของหมู่ที่ 6, 13 ตำบลบางหลวง และบางส่วนของหมู่ที่ 6 ตำบลหินมูล
 เทศบาลตำบลบางเลน ครอบคลุมพื้นที่หมู่ที่ 9 และบางส่วนของหมู่ที่ 6–8, 10 ตำบลบางเลน และบางส่วนของหมู่ที่ 2–3, 10 ตำบลบางไทรป่า
 เทศบาลตำบลรางกระทุ่ม ครอบคลุมพื้นที่หมู่ที่ 4–5 และบางส่วนของหมู่ที่ 6, 12 ตำบลบางภาษี
 เทศบาลตำบลลำพญา ครอบคลุมพื้นที่หมู่ที่ 3 และบางส่วนของหมู่ที่ 2, 4–9 ตำบลลำพญา
 องค์การบริหารส่วนตำบลบางเลน ครอบคลุมพื้นที่หมู่ที่ 1–5, 11–12 และบางส่วนของหมู่ที่ 6–8, 10 ตำบลบางเลน
 องค์การบริหารส่วนตำบลบางปลา ครอบคลุมพื้นที่ตำบลบางปลาทั้งตำบล
 องค์การบริหารส่วนตำบลบางหลวง ครอบคลุมพื้นที่หมู่ที่ 4–5, 7–12, 14–21 และบางส่วนของหมู่ที่ 6, 13 ตำบลบางหลวง
 องค์การบริหารส่วนตำบลบางภาษี ครอบคลุมพื้นที่หมู่ที่ 1–3, 7–11, 13 และบางส่วนของหมู่ที่ 6, 12 ตำบลบางภาษี
 องค์การบริหารส่วนตำบลบางระกำ ครอบคลุมพื้นที่ตำบลบางระกำทั้งตำบล
 องค์การบริหารส่วนตำบลบางไทรป่า ครอบคลุมพื้นที่หมู่ที่ 1, 4–9 และบางส่วนของหมู่ที่ 2–3, 10 ตำบลบางไทรป่า
 องค์การบริหารส่วนตำบลหินมูล ครอบคลุมพื้นที่หมู่ที่ 1–5, 7–12 และบางส่วนของหมู่ที่ 6 ตำบลหินมูล
 องค์การบริหารส่วนตำบลไทรงาม ครอบคลุมพื้นที่ตำบลไทรงามทั้งตำบล
 องค์การบริหารส่วนตำบลดอนตูม ครอบคลุมพื้นที่ตำบลดอนตูมทั้งตำบล
 องค์การบริหารส่วนตำบลนิลเพชร ครอบคลุมพื้นที่ตำบลนิลเพชรทั้งตำบล
 องค์การบริหารส่วนตำบลบัวปากท่า ครอบคลุมพื้นที่ตำบลบัวปากท่าทั้งตำบล
 องค์การบริหารส่วนตำบลคลองนกกระทุง ครอบคลุมพื้นที่ตำบลคลองนกกระทุงทั้งตำบล
 องค์การบริหารส่วนตำบลนราภิรมย์ ครอบคลุมพื้นที่ตำบลนราภิรมย์ทั้งตำบล
 องค์การบริหารส่วนตำบลลำพญา ครอบคลุมพื้นที่หมู่ที่ 1, 10–11 และบางส่วนของหมู่ที่ 2, 4–9 ตำบลลำพญา
 องค์การบริหารส่วนตำบลไผ่หูช้าง ครอบคลุมพื้นที่ตำบลไผ่หูช้างทั้งตำบล

อ้างอิง

แหล่งข้อมูลอื่น 
 เว็บไซต์โรงเรียนวัดนิลเพชร 

 
บางเลน